Nanavezan ket mat tudennoù Marvel a-benn ar fin hag anzav a ran ne oan ket barrekoch war Thor eget war ar reoù all. Estreget un toullad mennozhioù diwar-benn mitologiezh skandinavia ne ouien ket kalz a dra. Bet on welet film Kenneth Branagh gant plijadur avat evit dizoloiñ ar paotr (ha kaout neuze un tañva eus The Avengers memestra!)  Mab Odin eo Thor, o vevañ en Asgard emañ gant an Doueed all. Gant choant brezeliñ e ya da hegasiñ enebourien e veuriad. Kaset e vez en harlu war an Douar hep e galloudoù. Dre zegouezh emañ Jane, ur skiantourez, o labourat e-kichen lech ma erru Thor. Sikouret e vez ganti neuze. Kregiñ ar ra ar film gant ar fed ne glotfe ket doareoù Thor gant bed mab-den, peadra da zistanañ an traoù. Goude-se e krogo an traoù da vezañ siriusoch pa glasko Thor war-lech e vorzhol hag e vo laeret labour Jane gant  ar gouarnamant. E gwirionez neus ket kalz a dra da lârat diwar-benn ar film, klasel kenañ evit ur film super-haroz. Ur bern tudennoù nint ket dedennus kenañ (mignoned Thor pe zoken Jane) met breur Thor hag ar paotr a sikour Jane a zo. Souezhadenn vravañ ar film a zo Thor e-unan, klevet em eus lârat e oa bet kuzuliet an aktour da G/Kenneth Branagh gant Joss Whedon… ha dispar eo en gwirionez. Klotañ a ra ez-fizikel ha mont a ra mat en-dro. Prantad gwellañ ar film a zo al lodenn e-lech ma klask Thor adtapout e vorzhol e-barzh kamp ar gouarnamant evidon-me, gant ur rolig evit Jeremie Reiner a zo fentus awalch. Unan eus perzhioù mat ar film a zo ivez ar fed e vefe dreist-holl sonerezh ha neo ket kanaouennoù (marteze ez eus div? Unan en un davarn sur ha mod all…). Neus ket ur santad pounner emgann rocknroll lañsus ha na glotfe ket gant an dudenn (Nhall ket an holl bezañ Tony Stark). Setu, sioù a zo gant ar film (ha moarvat gant ar senario adalek ar penn-kentañ) met dudius eo !